ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Φεβρουαρίου 1996 σχετικά με την αναγνώριση του Ισπανικού προτύπου UNE 77-801(2)-94 που καθιερώνει προδιαγραφές για συστήματα περιβαλλοντικής διαχείρισης σε συμφωνία με το άρθρο 12 του κανονισμού (ΕΟΚ) αριθ. 1836/93 του Συμβουλίου (Κείμενο που παρουσιάζει ενδιαφέρον για τον ΕΟΧ) (96/151/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1836/93 του Συμβουλίου της 29ης Ιουνίου 1993 για την εκούσια συμμετοχή των επιχειρήσεων του βιομηχανικού τομέα σε κοινοτικό σύστημα οικολογικής διαχείρισης και οικολογικού ελέγχου (1), και ιδίως το άρθρο 12,

Εκτιμώντας:

ότι το άρθρο 12 του κανονισμού (ΕΟΚ) αριθ. 1896/93 θεσπίζει ότι οι επιχειρήσεις που εφαρμόζουν εθνικά, ευρωπαϊκά και διεθνή πρότυπα για τα συστήματα περιβαλλοντικής διαχείρισης και τους περιβαλλοντικούς ελέγχους και αποδεδειγμένα, σύμφωνα με κατάλληλες διαδικασίες πιστοποίησης, συμμορφώνονται με τα εν λόγω πρότυπα, θεωρούνται ότι ανταποκρίνονται στις αντίστοιχες απαιτήσεις του κανονισμού (ΕΟΚ) αριθ. 1836/93 εφόσον, ιδίως, τα πρότυπα και οι διαδικασίες έχουν αναγνωριστεί από την Επιτροπή, η οποία ενεργεί σύμφωνα με τις διαδικασίες που θεσπίζει το άρθρο 19 του εν λόγω κανονισμού 7

ότι το άρθρο 12 του κανονισμού (ΕΟΚ) αριθ. 1836/93 αναφέρει ότι τα στοιχεία των αναγνωρισμένων προτύπων και κριτηρίων θα δημοσιευθούν στην Επίσημη Εφημερίδα των Ευρωπαϊκών Κοινοτήτων 7

ότι στην Επιτροπή υποβλήθηκε αίτηση για την αναγνώριση του ισπανικού προτύπου UNE 77-801(2)-94 που καθιερώνει προδιαγραφές για συστήματα περιβαλλοντικής διαχείρισης 7

ότι το ισπανικό πρότυπο UNE 77-801(2)-94 περιλαμβάνει προδιαγραφές για συστήματα περιβαλλοντικής διαχείρισης και περιβαλλοντικούς ελέγχους που αντιστοιχούν σε ορισμένες απαιτήσεις του κανονισμού (ΕΟΚ) αριθ. 1836/93 7

ότι η επιτροπή του άρθρου 19 του κανονισμού (ΕΟΚ) αριθ. 1836/93 δεν εξέδωσε ευνοϊκή γνώμη επί του σχεδίου μέτρου που της υποβλήθηκε από την Επιτροπή 7 ότι το Συμβούλιο των Υπουργών δεν συμφώνησε ούτε να απορρίψει αλλά ούτε και να υιοθετήσει την πρόταση της Επιτροπής 7 ότι στην συγκεκριμένη περίπτωση η Επιτροπή εγκρίνει τα προταθέντα μέτρα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τους σκοπούς του άρθρου 12 του κανονισμού (ΕΟΚ) αριθ. 1836/93, η Επιτροπή αναγνωρίζει ότι το ισπανικό πρότυπο UNE 77-801(2)-94 που καθιερώνει προδιαγραφές για συστήματα περιβαλλοντικής διαχείρισης περιλαμβάνει απαιτήσεις που αντιστοιχούν σε αυτές του εν λόγω κανονισμού, οι οποίες προσδιορίζονται στο παράρτημα της παρούσας απόφασης.

Άρθρο 2

Η απόφαση αυτή δεν προδικάζει τον καθορισμό απαιτήσεων για τα συστήματα περιβαλλοντικής διαχειρίσεως και εθελοντικού ελέγχου σε οποιοδήποτε μελλοντικό ευρωπαϊκό πρότυπο και δεν συνεπάγεται άρση της υποχρεώσεως για τη μεταφορά των ευρωπαϊκών προτύπων σε εθνικά πρότυπα χωρίς αλλαγές και για την κατάργηση των μη συμβατών εθνικών προτύπων σε εύθετο χρόνο.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 2 Φεβρουαρίου 1996.

Για την Επιτροπή

Ritt BJERREGAARD

Μέλος της Επιτροπής

(1) ΕΕ αριθ. L 168 της 10. 7. 1993, σ. 1.

ΠΑΡΑΡΤΗΜΑ

ΑΠΑΙΤΗΣΕΙΣ ΠΟΥ ΘΕΣΠΙΖΕΙ Ο ΚΑΝΟΝΙΣΜΟΣ (ΕΟΚ) αριθ. 1836/93 ΤΟΥ ΣΥΜΒΟΥΛΙΟΥ ΓΙΑ ΤΙΣ ΟΠΟΙΕΣ ΥΦΙΣΤΑΝΤΑΙ ΠΡΟΤΥΠΑ ΠΟΥ ΑΝΤΙΣΤΟΙΧΟΥΝ ΣΤΟ ΙΣΠΑΝΙΚΟ ΠΡΟΤΥΠΟ UNE 77-801(2) -94

>ΘΕΣΗ ΠΗΝΑΚΑ>